钦定古今图书集成/方舆汇编/职方典/第1292卷 > 郴州祠庙考 州县志合载
## 钦定古今图书集成/方舆汇编/职方典/第1292卷 > 郴州祠庙考 州县志合载

本州

“风云雷雨山川坛　” 在城南。

社稷坛　在山川坛之南。

厉坛　在城北

城隍庙　附祭山川坛。北坛无专祀。

义帝祠　在州旧学后。项羽徙义帝于郴，弑之江中。祠不知创始。按旧志，宋绍兴间，郡守重新之。元皇庆，郴县簿齐大有再修。明正统间，知州袁均哲重建，陈元明记。

韩文公祠　旧在州学内废，又立北湖上。元末毁。明正统间，知州袁均哲重建，有记。后又改城隍庙东，知州沈炤易名“景贤祠。” 明末毁。今另市地去原址数武，渐图修复。

周濂溪祠　在州城南。旧在郴县左稍北，后移建于城隍庙东。弘治间复移于此。何孟春《记》。明末毁，今遗址尚存。再桂阳县有濂溪祠，亦每岁额祀与州同。

何文简祠　：在州治前。每岁春秋丁祭后祀吏部侍郎何孟春。以上三祠，《葳编》：春秋祭银各二两二钱。

忠爱祠　祀宋守王公橚。明巡宪程秀民、守宪宋廷表、衡人李珊。

刘瞻祠　唐宰相，宋大观初立。《明一统志》载：“祠在州学，今废。”

郴江祠　在苏仙桥南

永兴县

忠靖庙　在县西。祀唐张睢阳巡。

孝妇祠　在县治西北，即蔡氏墓。崇祯间，邑令倪祚善设，春秋二祭。今仍之。

湖南夫子祠　祀宋陈纯夫先生。宋令丁濂建。明令周佩重建，以丁濂配祀。

三侯祠　永兴、桂东俱有，祀汉安国侯王陵、绛侯周勃、颍阴侯灌婴，汉高遣来为义帝发丧，后人义之，因祠焉。

宜章县

广惠武侯祠　在县南石虎山，祀昭德侯。黄师浩，江夏人，唐时为都统，没于此，为神。宋、元、明皆春秋祀焉。郴州亦立，有昭德祠。

忠肃祠　：在城西隅旧学前。每岁春、秋丁祭后，祀兵部尚书鄜埜，额银三两六钱。

七贤祠　在县东关外。祀邑令李教、薛蓁、郑希程、刘珍、杨燫、梁必登、罗弘论。崇祯五年建，今废。《兴宁县》。

邓都司庙　去县八十里。都指挥邓旻与贼力战于此，死之，立庙祀焉。

桂阳县

五通庙　在西关外

张睢阳庙　在县南市都桥。

忠佑侯庙　在津江

圣帝庙　在县北归善乡。

通天庙　在县南文明乡。

朱恭简祠　在学左，祀左都未英。每岁额编银四两。

六君子祠　在学前。祀宋周、邵、二程、张、朱六子。宝祐中建，今废。

桂东县

邹公庙　在三都

高龙仙庙　在县西北

石狮仙庙　在县北

石人仙庙　在县东北

五峰仙祠　在四都

回龙仙祠　在二都。以上五仙祠庙，相传原有仙人憩迹，最为灵验。今则地远山高，修葺甚难，殿宇颓圯殆尽。

罗神祠　，在县西凤凰山下。